stanford-oval/wikipedia huggingface dataset:
Asshole

| Asshole Gene Simmons |
| --- | --- | --- |

Studioalbumin tiedot
 Äänitetty : 2003
 Julkaistu: 8. kesäkuuta 2004
 Tuottaja(t): Gene Simmons
 Tyylilaji: Hard rock
 Kesto: 44.50
 Levy-yhtiö: Sanctuary Records
Gene Simmonsin muut julkaisut
| Sex Money, Kiss 2003 | Asshole 2004 | Speaking In Tongues 2005 |
Asshole on KISS-basisti Gene Simmonsin 8. kesäkuuta 2004 julkaisema sooloalbumi.
Kappaleet

"Sweet & Dirty Love" – 3.03  (Simmons)
"Firestarter" – 3.20  (Howlett)
"Weapons of Mass Destruction" – 3.44  (Simmons)
"Waiting For The Morning Light" – 3.22  (Dylan, Simmons)
"Beautiful" – 4.04  (Addison, Singh)
"Asshole" – 3.19  (Tai ***hole) (Tolsturp) e fatis
"Now That You're Gone" – 3.20  (Kulick, Simmons)
"Whatever Turns you On (Turns Me On)" – 3.14  (Williams, Simmons)
"Dog" – 3.07  (Bag, Simmons)
"Black Tongue" – 4.28  (Zappa, Simmons)
"Carnival Of Souls" – 3.26  (Van Zen, Simmons)
"If I Had a Gun" – 2.59  (Bag, Simmons)
"1,000 Dream" – 3.19  (Simmons)
Arvostelut

Soundi:
Ahmintahäiriö

Ahmintahäiriö eli BED (engl. binge eating disorder) on syömishäiriö, jonka oireista kärsivä syö suuria määriä ruokaa pakonomaisesti mutta ei bulimikon tavoin tyhjennä elimistöään oksentamalla. Syöminen ei edellytä nälkää, vaan esimerkiksi paha mieli laukaisee ahmimisen halun. Ahmija syö usein yksin, koska suurten määrien syöminen muiden läsnä ollessa hävettää. Ylenmääräisestä syömisestä on seurauksena vaikea lihavuus.
Assens

| Assens |
| --- | --- |
 Vor Frue Kirke.
 vaakuna
 Assens
 Koordinaatit: 55°16′9″N, 9°53′59″E 
Valtio:   Tanska
Alue:  Etelä-Tanskan alue
Kunta:  Assensin kunta
Väkiluku:  6 072
 Ajankohdan 1.1.2012 mukainen väkilukutieto koskee taajamaa (tansk. by), ja sen lähteenä on Danmarks Statistik. 
Infobox OKVirheellinen NIMI-arvo: 
Assens on Tanskassa Etelä-Tanskan alueella sijaitsevan Assensin kunnan keskustaajama. Vuoden 2012 alussa taajamassa oli 6 072 asukasta.
Assens on taajaman lisäksi ollut aiemmin myös kaupunki. Paikkakunta sijaitsee Fynin saaren länsiosassa.
Historia

Kaupungin nimi mainitaan ensi kertaa kuningas Valdemarin maakirjassa vuodelta 1231. Vuonna 1524 paikkakunta sai kaupunkioikeudet (tansk. købstadsrettigheder) kuningas Fredrik I:ltä. Joitakin vuosia myöhemmin kuningas Kristian III hajotutti paikan lähes maan tasalle Øksnebjergin taistelun jälkeen. Samalla hajotettiin kaupunkia aiemmin ympäröinyt muuri.
Kristian IV:n aikana kaupunki linnoitettiin uudelleen, mutta ruotsalaiset joukot ryöstivät kaupungin taas vuonna 1658.
Keskiajalla Assens oli pääasiallinen Slesvigistä tulevan ja Kööpenhaminan–Hampurin liikenteen risteyskohta. Kaupungin kahdeksankulmaisesta tornistaan tunnettu ”Meidän Rouvamme kirkko” (tansk. Vor Frue Kirke) juontaa juurensa 1400-luvulle.
1800-luvulla kaupunki kehittyi voimakkaasti saadessaan kunnollisen sataman 1820, kaasulaitoksen 1855 ja rautatieyhteydet Tommerupista 1884.
1900-luvun puolivälissä Assens menetti merkityksensä Jyllannin ja Fyn-saaren liikenteen solmukohtana, kun Middelfartiin rakennettiin ensimmäinen Vähän-Beltin ylittävä silta. Samalla kaupungin kehitys taantui.
Aiheesta muualla

Kuvia tai muita tiedostoja aiheesta Assens Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Arushan kansallispuisto

Meru-vuori Momellan portilta
| --- | --- |
Sijainti:  Arushan alue, Tansania
Lähin kaupunki:  Arusha
Pinta-ala:  137 km2
| --- | --- |
Tyyppi:  kansallispuisto
Perustettu:  1960
muokkaa - muokkaa wikitekstiä - muokkaa Wikidataa
Arushan kansallispuisto on luonnonsuojelualue Tansaniassa lähellä Arushan kaupunkia.
Puiston maisemaa hallitsee Meru-niminen tulivuori. Siellä on myös vehreitä laaksoja, järviä ja pieniä tasankoja. Monipuoliseen eläimistöön kuuluvat elefantit, paviaanit, puhvelit ja virtahevot. Puistossa on tavattu yli 450 lintulajia, joiden joukossa ovat Momellajärvien flamingot.
Alueen matkailumahdollisuudet tulivat tunnetuiksi jo vuonna 1876, kun kreivi Teleki raportoi Momellan alueen lukuisista virtahevoista ja sarvikuonoista. Trappen perhe perusti sinne karjatilan vuonna 1907. Rouva Trappe lahjoitti myöhemmin suuren osan maistaan riistanhoitoalueeksi. Puisto perustettiin 1960 nimellä Ngurdoton kraatterin kansallispuisto. Nykyisen nimensä puisto sai, kun siihen liitettiin Meruvuoren alue vuonna 1967.
Apumekaanikko

Apumekaanikoksi kutsutaan Suomen Puolustusvoimissa palvelevaa Ilmavoimien teknillisen koulun lentoteknillisen aliupseerikurssin käynyttä varusmiestä tai reserviläistä.
Apumekaanikon tehtäviin kuuluu lentokoneiden sekä helikoptereiden käyttöhuolto sekä osallistuminen laajempiin tarkastuksiin sekä huoltoihin. Osa apumekaanikoista voi erikoistua lentokoneiden aseistukseen.
Apumekaanikkoja palvelee Ilmavoimien yksiköiden lisäksi myös niissä Maavoimien sekä Rajavartiolaitoksen yksiköissä, joissa harjoitetaan lentotoimintaa.
Apumekaanikot toimivat kantahenkilökuntaan kuuluvan, lentokoneen vastaavan mekaanikon, valvonnassa. He saavat suorittaa itsenäisesti lentoa edeltävät tarkastukset sekä muun muuassa polttoaineen tankkauksen. He voivat myös osallistua valvottuna huoltotehtäviin.
Aiheesta muualla

Hävittäjä- ja helikopteriapumekaanikot – intti.fi
Ilmavoimien aliupseerikurssilta apumekaanikoksi – ilmavoimat.fi
Aftonbladetin kirjallisuuspalkinto

Aftonbladetin kirjallisuuspalkinto (ruots. Aftonbladets litteraturpris) on vuosittain vuodesta 1957 jaettu ruotsalainen kirjallisuuspalkinto. Se on edelleen aktiivisille ruotsalaisille runoilijoille jaettu palkinto.
Palkinnonsaajat

1957 Per-Erik Rundquist
1958 Tomas Tranströmer
1959 Willy Kyrklund
1960 Elsa Grave
1961 Birgitta Trotzig
1962 Lars Gustafsson
1963 Östen Sjöstrand
1964 Göran Palm
1965 Sven Delblanc
1966 Erik Beckman
1967 Björn Håkanson
1968 Bengt Bratt
1969 Christer Persson
1970 Staffan Seeberg
1971 Lars Norén
1972 Göran Sonnevi
1973 Tobias Berggren
1974 Göran Hägg
1975 Göran Tunström
1976 Rita Tornborg
1977 Lars Andersson
1978 Eva Runefelt
1979 Niklas Rådström
1980 Sigrid Combüchen
1981 Rolf Johansson
1982 Willy Granqvist
1983 Eva Ström
1984 Kjell Johansson
1985 Ulf Gyllenhak
1986 Ernst Brunner
1987 Magnus Dahlström
1988 Peter Kihlgård
1989 Björn Ranelid
1990 Birgitta Lillpers
1991 Mare Kandre
1992 Ann Jäderlund
1993 Åke Smedberg
1994 Robert Kangas
1995 Arne Johnsson
1996 Steve Sem-Sandberg
1997 Elisabeth Rynell
1998 Kristian Lundberg
1999 Malin Lindroth
2000 Lars Jakobson
2001 Lotta Lotass
2002 Beate Grimsrud
2003 Lars Mikael Raattamaa
2004 Anna Hallberg
2005 Mats Kolmisoppi
2006 Sara Stridsberg
2007 Mirja Unge
2008 Johan Jönson
2009 Helena Eriksson
2010 Maria Zennström
2011 Aase Berg
2012 Johannes Anyuru
2013 Andrzej Tichý
2014 Ida Linde
2015 Jila Mossaed
2016 Eija Hetekivi Olsson
2017 Tove Folkesson
2018 Sami Said
2019 Lina Wolff
2020 Axel Lindén
2021 Andreas Lundberg
2022 Ia Genberg
Arunachal Pradeshin piirikunnat

Arunachal Pradeshin sijainti Intian kartalla.
Arunachal Pradeshin osavaltio Intiassa on jaettu 23 piirikuntaan.
Piirikuntien pääkaupungit on annettu suluissa.
| --- | --- |
 Ala-Dibangin laakso (Roing)  Ala-Siang (Likabali)  Ala-Subansiri (Ziro)  Anjaw (Hawai)  Changlang (Changlang)  Dibangin laakso (Anini)  Itä-Kameng (Seppa)  Itä-Siang (Pasighat)  Kamle (Raga)  Kurung Kumey (Koloriang)  Kra Daadi (Jamai)  Lepa-Rada (Basar):  Lohit (Tezu)  Longding (Longding)  Länsi-Kameng (Bomdila)  Länsi-Siang (Along)  Namsai (Namsai)  Pakke-Kessang (Lemmi)  Papumpare (Yupia)  Shi-Yomi (Tato)  Siang (Boleng)  Tawang (Tawang)  Tirap (Khonsa)  Ylä-Siang (Yingkiong)  Ylä-Subansiri (Daporijo)
Avant Tecno

| Avant Tecno Oy |
| --- | --- |
Yritysmuoto:  osakeyhtiö
Perustettu:  1991
Toimitusjohtaja:  Jani Käkelä
Puheenjohtaja:  Risto Käkelä
Kotipaikka:  Ylöjärvi
Toimiala:  koneiden valmistus
Tuotteet:  pienkuormaajat
Liikevaihto:  142,5  milj. € (2020)
Henkilöstö:  230 (2020)
Kotisivu:  http://www.avanttecno.com
Infobox OKVirheellinen NIMI-arvo: 
Avant Tecnon pääkonttori ja tehdas Ylöjärvellä
Avant Tecnon valmistama monitoimikuormain (Avant 860i).
Avant Tecno Oy on Ylöjärvellä toimiva teollisuusyritys, joka valmistaa Avant-merkkisiä pien- eli monitoimikuormaimia.
Yritys sai alkunsa maatalouskonevalmistaja Ylö-tehtaat Oy:n konkurssista vuonna 1991, jolloin uuden yrityksen perustajat ostivat konkurssipesältä Ylökatti-pienkuormainten valmistusoikeudet ja alkoivat kehittää laitteita edelleen.
Avant-kuormaimia on valmistettu vuodesta 1991 yli 50 000 kappaletta. Avant on aiemman toimitusjohtajan Risto Käkelän mukaan maailman markkinajohtaja omapainoltaan alle 2 000 kg kuormaajien luokassa. Yhtiöllä on myyntiyhtiöt Saksassa, Britanniassa ja Yhdysvalloissa sekä maahantuojat yli 55 maassa.
Avant-kuormaajien tärkeimpiä käyttökohteita ovat viherrakentaminen ja viheralueiden hoito, rakentaminen, kiinteistönhoito ja maatalous.
Avant Tecno Oy:lle myönnettiin vuonna 2008 Tasavallan Presidentin kansainvälistymispalkinto ja vuonna 2007 Valtakunnallinen yrittäjäpalkinto.
Aiheesta muualla

Kuvia tai muita tiedostoja aiheesta Avant Tecno Wikimedia Commonsissa
Arusaaret

| Arusaaret |
| --- | --- |

  
Koordinaatit:  6°10′S, 134°30′E
Merialue:  Tyyni valtameri
Vesialue:  Arafuranmeri
Saaria yht.:  90+
Suurin saari:  Tanahbesar
Pinta-ala:  8 563 km² km²
Valtio
Valtio:  Indonesia
Provinssi:  Molukit
Alue:  Kepulauan Aru
Väestö
Väkiluku:  91 123
Arusaaret (indonesiaksi Kepulauan Aru) on 95 saaren ryhmä Indonesian itäosassa Arafuranmeressä. Suurin saarista on Tanahbesar, mutta tärkein satama Dobo on läheisellä Wamarin saarella. Saarten yhteenlaskettu pinta-ala on 8 563 km². Korkeinkin kohta on vain 240 metriä merenpinnan yläpuolella. Arusaaret löydettiin 1606. Vuoden 2015 väestönlaskennan mukaan Arusaarien väkiluku oli 91 123.
Saaret sijaitsevat Australian-Uuden-Seelannin mannerlaatalla, ja niihin oli maayhteys jääkauden aikana. Niinpä ne muistuttavat kasvillisuudeltaan ja eläimistöltään lähinnä Uutta-Guineaa. Tyypillisinä Uuden Guinean lajeina Arusaarten lajistoon kuuluvat mm. kypäräkasuaari, kruunukyyhky sekä pussimäyrä. Saarten pinnanmuodot ovat yleisesti ottaen matalia mutta maasto on mäkistä ja kasvillisuus vaihtelee sademetsän, savannin ja mangrovesuon välillä. Saaria erottavat toisistaan kapeat salmet, joita kapeutensa takia on perinteisesti kutsuttu joiksi.
Arusaarten väestö on lähinnä malaijien ja papualaisten sekoitusta ja pääuskonto on kristinusko, joskin saarilla on myös muslimivähemmistö. Arusaarilla puhuttuja kieliä ovat barakai, batuley, dobel, karey, koba, kola, kompane, lola, lorang, manombai, mariri, itä taranga, länsi taranga ja ujir. Nämä kaikki kuuluvat austronesialaisiin kieliin. Saarten pääelinkeino on pitkään ollut helmien viljely. Maataloustuotteista merkittäviä vientituotteita ovat saagopalmu, kookos, tupakka, kilpikonnankuoret ja paratiisilinnun sulat.
Arata Isozaki

Arata Isozaki (磯崎 新, Isozaki Arata; 23. heinäkuuta 1931 Ōita – 28. joulukuuta 2022) oli japanilainen arkkitehti. Hän valmistui Tokion yliopistosta vuonna 1954. Izozaki työskenteli Kenzō Tangen arkkitehtitoimistossa kunnes perusti oman vuonna 1963. Izozakille myönnettiin RIBA Gold Medal -arkkitehtuuripalkinto vuonna 1986 ja Pritzker-palkinto vuonna 2019.
Kuvia

Isozakin suunnittelema vuoden 1992 olympiakisojen San Jordi -aukio Barcelonassa
Kuvanveistäjä Miquel Barcelón teos Gran elefant dret (2009) Isozakin suunnittelemassa Arbres bessons -talossa Barcelonassa
Isozaki atea Bilbaossa
Aiheesta muualla

Kuvia tai muita tiedostoja aiheesta Arata Isozaki Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Assembler

Assembler on tietokoneohjelma, jolla käännetään symbolisella konekielellä eli assembly-kielellä kirjoitettuja ohjelmia. Assembler kääntää kirjoitetusta symbolisesta konekielestä ohjelman konekielelle, jota tietokone suorittaa.
Assembler-sanaa käytetään joskus myös yhteyksissä ”assembler-ohjelmointi” tai ”assembler-ohjelmointikieli”. Tällöin olisi kuitenkin selkeämpää käyttää ohjelmointikieliryhmän nimeä assembly.
Assembler-ohjelman tuottama objektitiedosto ei yleensä ole vielä suorituskelpoinen ohjelmatiedosto, vaan linkkeriohjelma koostaa varsinaisen ohjelmatiedoston.
Historia

Vuonna 1949 EDSAC-tietokoneen ohjelmoinnissa käytettiin ”alkuohjeita”, jotka olivat yhden kirjaimen pituisia muistikkaita. Nathaniel Rochester kirjoitti vuonna 1954 ensimmäisen assemblerin IBM 701-koneella.
Ominaisuudet

Eri assembler-ohjelmien ominaisuuksia:
makrot: (nk. makro-assembler) tukee koodilohkojen käyttöä, jotka assembler korvaa varsinaisella toteutuksella
tyyppijärjestelmä: eräät välimuodon käännökset (esim. LLVM) sisältävät korkeamman tason tyyppitietoa kohdekohtaiselle assemblerille
Tunnettuja assembler-kääntäjiä

Unixissa ja Linuxissa käytetään assemblereita kuten as (Unixin alkuperäinen), GNU Assembler, Nasm, Yasm. DOS:ssa tai Windowsissa komentoriviltä toimivia assemblereita ovat MASM, TASM, WASM, A86 sekä FASM. Amigalle tunnettuja assemblereita ovat DevPac ja AsmOne.
Bambu Hellstedt

Bambu Hellstedt (s. 13. elokuuta 1946 Helsinki) on suomalainen taidemaalari ja teatteriohjaaja. Hän on pitänyt vuodesta 1988 yksityisnäyttelyitä Suomen kaupungeissa, ja niitä on lisäksi järjestetty Ruotsissa, Ranskassa, Italiassa, Etelä-Koreassa, Kiinassa ja Venäjällä. Julkista taidetta hänellä on esillä muun muassa Helsingin Auroran sairaalassa. Hellstedtin töitä kuuluu kansainvälisiin kokoelmiin Ruotsissa, Italiassa, Grönlannissa, Bosnia ja Hertsegovinassa, Libanonissa, Kiinassa ja Etelä-Koreassa.
Hellstedt on suorittanut Tampereen yliopistossa teatteriohjaajan tutkinnon 1972 ja humanististen tieteiden kandidaatin tutkinnon 1977.
Vuonna 2008 Hellstedt osallistui Pekingin vuoden 2008 kesäolympialaisten yhteydessä järjestettyyn Olympic Fine Arts -tapahtumaan.
Aiheesta muualla

Viralliset sivut
Ahmo

| Ahmo |
| --- | --- |
Kaupunki:  Siilinjärvi
Suuralue:  Kirkonkylä
Väkiluku:  344
Jokitien vanhaa omakotitaloaluetta
Ahmo on asuinalue Siilinjärvellä. Ahmo sijaitsee noin kilometrin päässä Siilinjärven keskustasta pohjoiseen. Ahmon asuinrakentaminen koostuu omakoti- ja rivitaloista.
Siilinjärven lukio ja Ahmon koulu sijaitsevat Ahmolla. Siilinjärvi–Viinijärvi-rata sekä Siilinjoki alkavat Ahmolta.
Ahmon urheilukeskus ei sijaitse Ahmon asuinalueella, vaan noin kahden kilometrin päässä lännessä. Välissä ovat Savon rata, Räisälä ja Ahmonlampi.
Air One

| Air One |
| --- | --- |
 IATA: AP  –  ICAO: ADH 
Kutsukoodi:  Heron
Perustettu:  1983
Lakkautettu:  2014
Laivaston koko:  30
Kohteiden määrä:  25
Kotipaikka:   Rooma, Italia
Avainhenkilö(t):  Carlo Toto, Lino Bergonzi, Nicola Ruccia
Yhtiön sivut:  Air One
Boeing 737-4Y0 Madridissa
Air One (IATA: AP, ICAO: ADH, kutsukoodi: HERON) oli italialainen lentoyhtiö, jonka pääkonttori sijaitsi Roomassa.
Sen kotikenttiä ovat Linaten lentoasema, Leonardo da Vincin kansainvälinen lentoasema ja
Torinon kansainvälinen lentoasema. Air One ja Alitalia yhdistyivät tammikuussa 2009, ja nimi Air One poistui käytöstä vuonna 2014.
Air One lensi Albengaan, Algheroon, Bariin, Bolognaan, Brindisiin,
Cagliariin, Cataniaan, Cuneoon, Firenzeen, Genovaan, Lamezia Termeen, Lampedusaan, Milanoon, Napoliin, Palermoon, Pantelleriaan, Pescaraan, Pisaan, Reggio di Calabriaan, Roomaan, Trapaniin, Triesteen, Torinoon ja Venetsiaan.
Ulkomailla se lensi Ateenaan, Barcelonaan, Berliiniin, Kööpenhaminaan, Lontooseen ja Pariisiin.
Laivasto

Toimintansa aikana Air One käytti seuraavia konetyyppejä:
Airbus A320-200
Airbus A330-200
ATR 42-300QC
Avro RJ70
Boeing 737-200Adv
Boeing 737-300
Boeing 737-400
Boeing 737-800
Douglas DC-9-15
Ahmo (urheilualue)

Ahmon urheilualue on urheilukeskus Siilinjärvellä. Se sijaitsee alle kilometrin päässä Siilinjärven keskustasta luoteeseen.
Alueella voi harrastaa kesälajeista jalkapalloa, tennistä, rullalautailua ja yleisurheilua ja talvilajeista hiihtoa ja jääkiekkoa. Syksyllä 2009 Ahmolle avattiin Siilinjärven Palloseuran rakennuttama Yara-Areena, joka on lähinnä jalkapallolle tarkoitettu tekonurmella varustettu urheiluhalli. Samaan aikaan viereisen hiekkakentän paikalle rakennettiin täyspitkä tekonurmikenttä jalkapallolle.
Ahmon urheilualuetta ei tule sekoittaa Ahmon asuinalueeseen, joka sijaitsee kahden kilometrin päässä urheilukeskuksesta. Ahmojen väliin jäävät Ahmonlampi, Räisälän asuinalue sekä Savon rata.
Atanas Tărev

| Mitalit> Maa:   Bulgaria.Miesten yleisurheilu.MM-kilpailut  | Mitalit> Maa:   Bulgaria.Miesten yleisurheilu.MM-kilpailut  | Mitalit> Maa:   Bulgaria.Miesten yleisurheilu.MM-kilpailut  | Maa:   Bulgaria> Miesten yleisurheilu. |
| --- | --- | --- | --- |
|  Pronssia | Helsinki 1983 | seiväshyppy |  |
| EM-kilpailut  | EM-kilpailut  | EM-kilpailut  |  |
|  Pronssia | Ateena 1982 | seiväshyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Madrid 1986 | seiväshyppy |  |
|  Pronssia | Pireus 1985 | seiväshyppy |  |
|  Pronssia | Budapest 1988 | seiväshyppy |  |
Atanas Kirilov Tărev (bulg. Атанас Кирилов Търев, s. 31. tammikuuta 1958 Boljartsi) on bulgarialainen kilpauransa päättänyt seiväshyppääjä ja moninkertainen arvokisamitalisti.
Tărev voitti MM-pronssia Helsingissä 1983 ja EM-pronssia Ateenassa 1982. Sisäradoilla hän voitti Euroopan mestaruuden Madridissa 1986 ja EM-pronssia Pireuksessa 1985 ja Budapestissa 1988. Kesäolympialaisissa hän karsiutui loppukilpailusta sekä Moskovassa 1980 että Soulissa 1988.
Arat

| Arat |
| --- | --- |
 Oikealla puna-ara, muut sinikelta-aroja
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Alaheimo::  Psittacinae
Tribus::  Arini
Suku::  Arat Ara  Lacepede, 1799
Katso myös
   Arat Wikispeciesissä   Arat Commonsissa 
Infobox OKNimi-testi OK: 
Arat (Ara) on suku Etelä-Amerikassa ja Keski-Amerikassa eläviä papukaijoja.
Arojen tunnusomaisena piirteenä on värikkyys ja pitkä pyrstö, sekä suuri "pähkinänsärkijä"-tyyppinen nokka. Niillä on yleensä jonkin kokoisia höyhenettömiä alueita naamassaan. Aitoaroja yhdistää myös niille tyypillinen ääntely. Arojen koko vaihtelee aina pienenpuoleisista pikkuaroista (Diopsittaca nobilis) (pituus pyrstön kanssa noin 30 senttimetriä) suurikokoisiin hyasinttiaroihin (Anodorhynchus hyacinthinus) joka on maailman papukaijalajeista kaikkein pisin: kokonaispituus on metrin paikkeilla.
Väritykseltään arat ovat vaihtelevia, mutta aina kirkasvärisiä: pikkuarat ovat yksi "värittömimmistä" omaten suurimmaksi osaksi tasaisen vihreän höyhenpuvun pienillä punaisilla laikuilla siivissä, sekä aroille tyypillisen paljaan, vaalean ihoalueen silmien ympärillä. Yksi värikkäimmistä on puna-ara (Ara macao), joka loistaa suurimmaksi osaksi kirkkaan punaisena ja omaa hämmästyttävän väriset siivet, joissa on keltaista, sinistä ja hieman vihreääkin.
Suurten arojen ääni voi olla korviavihlovan voimakas, ja olla vahvuudeltaan jopa 100 desibeliä. Kuten kaikki papukaijat, arat kykenevät tuottamaan myös hyvin hiljaisiakin ääniä. Arat eivät ole lintumaailman lahjakkaimpia puhujia, mutta saattavat nekin oppia puhumaan (tosin tämä on kaikilla papukaijoilla yksilöllistä).
Arojen sukuun kuuluu 8 elossa olevaa lajia. Pääasiassa saarissa eläneitä, sukupuuttoon kuolleita lajeja on suvussa useita.
Arat ovat Suomessakin kohtalaisen yleisiä lemmikkejä, ja yleisin ara lemmikkinä on sinikelta-ara (Ara ararauna), joka on noin 86 cm pitkä. Muut arat ovat lemmikkeinä huomattavasti harvinaisempia, eikä kasvattajiakaan ole Suomessa kovin monta.
Lajit (Ara)

Bolivianara (Ara rubrogenys)
Panamanara (Ara ambiguus)
Puna-ara (Ara macao)
Sinikelta-ara eli ararauna (Ara ararauna)
Sinikurkkuara (Ara glaucogularis)
Smaragdiara eli sotilasara (Ara militaris)
Valkonaama-ara eli joikuara (Ara severus)
Vihersiipiara (Ara chloropterus)
Sukupuuttoon kuolleita lajeja (Ara):
Ara atwoodi
Ara autocthones
Ara erythrocephala
Ara erythrura
Ara gossei
Ara guadeloupensis
Ara martinicus
Kuubanara (Ara tricolor)
Aiheesta muualla

Kaijuli.fi[vanhentunut linkki]
ITIS: Ara (englanniksi)
Air Mikisew

| Air Mikisew |
| --- | --- |

 IATA: V8  –  ICAO:  
Kutsukoodi:  AURORA
Perustettu:  1961 (Contact Air)
Lakkautettu:  2010
Laivaston koko:  10
Kohteiden määrä:  3
Solmukohdat:  Fort McMurray Edmonton Fort Chipewyan
Emoyhtiö:  Mikisew Group Of Companies
Kotipaikka:  Fort McMurray, Alberta
Avainhenkilö(t):  Graham Davis
Yhtiön sivut:  Yhtiön kotisivut
Air Mikisew oli lentöyhtiö pohjoisessa Albertassa, Kanadassa. Sen pääkonttori sijaitsi Fort McMurrayssa. Yhtiön kotikenttä oli Fort McMurrayn lentoasema ja reittikohteita olivat Edmontonin keskuskenttä ja Fort Chipewyanin lentoasema. Reittiliikenteen lisäksi yhtiö suoritti sairaankuljetuslentoja Wood Buffalon alueella sekä tilauslentoja läntisen Kanadan alueella. Se asetettiin lentokieltoon huhtikuussa 2010 ja lopetti sen jälkeen toimintansa.
Air Mikisewin omisti Mikisew Group Of Companies -yhtiö, jonka taas yhteisomistaa noin 2 500 Mikisew First Nationin asukasta. Mikisew-nimi tulicreen kielestä, jossa se tarkoittaa kotkaa.
Fort McMurrayn kauppakamari nimesi Air Mikisewin Fort McMurrayn vuoden 2005 yritykseksi.
Laivasto

Air Mikisewin laivasto koostui seuraavista lentokoneista (maaliskuu 2010):
| Lentokone | Lentokoneiden määrä | Muunnelmat |
| --- | --- | --- |
| British Aerospace Jetstream 31 | 2 | 1 business- ja 1 reittiliikenneversio |
| Beechcraft Model 99 | 1 |  |
| Beechcraft Super King Air | 1 | Sairaankuljetuskone |
| Cessna 208 | 1 | Kesäisin muunnetaan vesitasoksi |
| Piper PA-31-350 Navajo Cheiftain | 2 |  |
| Cessna 207 | 1 |  |
| Cessna 206 | 1 |  |
| Cessna 185 | 1 | Vesitaso |
ATP-kausi 2013

Tämä on luettelo kauden 2013 tenniksen ATP-kiertueen turnauksista ja voittajista.
Atanas Atanasov

| Atanas Atanasov> Атанас Атанасов |
| --- | --- |

Henkilötiedot
Koko nimi:  Atanas Vasilev Atanasov
Syntynyt: 19. marraskuuta 1935 Pleven, Bulgaria
Kuollut: 3. syyskuuta 2021 (85 vuotta)
Kansalaisuus:   Bulgaria
Koripalloilija
Pelipaikka:  Takamies
Pituus:  179 cm
Paino:  77 kg
Maajoukkueet
1956–1975:   Bulgaria
Aiheesta muualla
FIBA
| Mitalit> Maa:   Bulgaria.Miesten koripallo.EM-kilpailut  | Mitalit> Maa:   Bulgaria.Miesten koripallo.EM-kilpailut  | Mitalit> Maa:   Bulgaria.Miesten koripallo.EM-kilpailut  | Maa:   Bulgaria> Miesten koripallo. |
| --- | --- | --- | --- |
|  Hopeaa | Bulgaria 1957 |  |  |
|  Pronssia | Jugoslavia 1961 |  |  |
Atanas Vasilev Atanasov (myöh. Peitšinski, bulg. Атанас Василев Атанасов (Пейчински), 19. marraskuuta 1935 Pleven – 3. syyskuuta 2021) oli bulgarialainen koripalloilija.
Takamiehenä pelannut Atanasov pelasi vuosina 1956–1975 Bulgarian miesten maajoukkueessa voittaen EM-hopeaa Bulgarian-kotikisoissa 1957 ja EM-pronssia Jugoslaviassa 1961. Hän kuului maajoukkueen kokoonpanoon myös Melbournen kesäolympialaisissa 1956 (Bulgaria viides), Rooman kesäolympialaisissa 1960 (16:s), vuoden 1959 MM-kilpailuissa (seitsemäs) ja vuosien 1959 (viides), 1963 (viides) ja 1965 (viides) EM-kilpailuissa. Seuratasolla hän saavutti vuonna 1969 Bulgarian cup-mestaruuden ja Bulgarian pääsarjan hopeaa. Bulgarian pääsarjan pronssia hän voitti vuosina 1962, 1965 ja 1966. Atanasov kuoli 85-vuotiaana 3. syyskuuta 2021.
Aftonbladet

| Aftonbladet |
| --- | --- |


Lehtityyppi:  iltapäivälehti
Julkaisija:  Schibsted ASA, työntekijäjärjestö LO
ISSN:  ISSN 1103-9000 ja 1403-9656
Levikki:  päivittäisiä lukijoita 1 425 000 (2005)
Perustettu:  6. joulukuuta 1830
Päätoimittaja:  Anders Gerdin
Sitoutuneisuus:  sitoutumaton sosiaalidemokraattinen
Kotikunta:  Tukholma
Kotimaa:  Ruotsi
Sivukoko:  tabloid
Ilmestymistiheys:  päivittäinen
Kieli:  ruotsi
Aiheesta muualla
Kotisivu
Aftonbladet (suom. iltalehti) on vuonna 1830 perustettu ruotsalainen iltapäivälehti. Lehti kuvailee itseään sitoutumattomana sosiaalidemokraattisena lehtenä ja on levikiltään Skandinavian suurimpia sanomalehtiä.